**Tămâie și fulgi**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumini scăpate din cuptor se zbat între pereți.

Și trupul moale ca de în curat

și părul ți l-ai uns peste-o cadelniță-n tămâie,

fir de fir,

ca să miroși la fel c-un patrafir.

Prin sat trec sanii grele de tăceri.

Cu genele ghicesc poteca sărutărilor de ieri.

Fulgi moi și grași îmi troienesc

în pace lumea ca de scrum,

și fulgi de-aramă azvârliți din cer

par clopoțeii atârnați

de gâtul pașilor de cai pe drum.

Ciobanii întârziați pe uliți simt

ca cei cari s-au culcat

au clipe de tămâie și de in

curat.

Curat.